Драги петаци,

Ево нас близу краја школске године. Ова недеља је посвећена контролном задатку који **ће бити одржан 21.5.2020. у 18 часова**. Тога дана у 17:55 наћи ћете линк ка тесту и паскод на сајту школе и у вашим Вибер групама.

Предлажем да урадите тест и предате га, али да не затварате страницу теста. За два-три сата освежите страницу и видећете број бодова и проценте са исправкама које сам ја ручно унела.

До тада **на Е-учионици урадите задатке из дела Покажи шта знаш.** Рок је 21.5. у 12.

Прочитати из Читанке бајку Месечев цвет Гроздане Олујић и приповетку Путовање у путопис Виде Огњеновић.

Запишите следеће у школску свеску:

Шаљиве народне приче

Шаљиве народне приче припадају [народној књижевности](https://sr.wikipedia.org/wiki/%D0%9D%D0%B0%D1%80%D0%BE%D0%B4%D0%BD%D0%B0_%D0%BA%D1%9A%D0%B8%D0%B6%D0%B5%D0%B2%D0%BD%D0%BE%D1%81%D1%82" \o "Народна књижевност). Записао их је Вук Караџић. У њима се обично говори о неком шаљивом догађају, смешној ситуацији или поступку. Оне су најчешће кратке и у њима је све сведено на најмању могућу меру: сам догађај, опис, дијалог, а све у намери да њен крај буде што ефектнији и успешнији. Често шаљиве народне приче садрже оштру критику друштва.

У шаљивим народним причама људи из народа су мудри, досетљиви, сналажљиви, а разни угњетачи и освајачи неспретни, глупи, себични, подмукли. Најпознатији типски ликови су Ера, Насредин Хоџа и Ћоса.

[**Еро**](https://sr.wikipedia.org/wiki/%D0%95%D1%80%D0%BE) је сељак који увек побеђује противнике мудрошћу и упорношћу. Супарници су му најчешће Турци, аге, бегови, кадије. Његови поступци представљају жељу целог народа да понизи и исмеје угњетаче.

**Ћоса** је физички слаб, али веома мудар и лукав и због тога побеђује чак и много јаче од себе.

**Насрадин Хоџа** је представљен као весељак, шаљивџија, а његов хумор је ведар, оптимистички. Ма шта га снашло у животу, Насрадин-хоџа не очајава.

Бајке

Назив ове књижевне врсте долази од речи ***бајати*** што значи чарати, лечити болести тајанственим речима.

Бајке су настале у најстарија времена. Створили су их људи који су желели да причањем оваквих прича побегну од тегобног живота, немаштине или неправде. Бајке се другачије зову и гатке, нестварне приче. Вук Караџић их је назвао женским причама јер су их маме и бабе најчешће причале својој деци. У бајкама се говори о дивовима, вештицама, вилама, аждајама, крилатом коњу, змијском цару, али и о стварним људима: чобанима, краљевима, царевима, сиромасима, дворанима итд.

Особине бајки:

1. Говоре о нестварним (фантастичним) догађајима и јунацима
2. Имају устаљен почетак (Некада давно…Иза седам гора, иза седам мора…)
3. У њима се спомињу неодређени јунаци, време и место радње

(Живео некада давно у некој земљи неки краљ, принц, чобанин...)

1. У бајкама се сукобљава добро и зло
2. Бајке имају срећан крај
3. У бајкама се појављују устаљен бројеви 3,7,9

Још мало, па крај!!!

Ваша наставница